CELEX: 62016TN0626
Language: sl
Date: 2016-09-02 00:00:00
Title: Zadeva T-626/16: Tožba, vložena 2. septembra 2016 – Troszczynski/Parlament

17.10.2016   
            
            
               SL
            
            
               Uradni list Evropske unije
            
            
               C 383/26
            
         Tožba, vložena 2. septembra 2016 – Troszczynski/Parlament
   (Zadeva T-626/16)
   (2016/C 383/35)
   Jezik postopka: francoščina
   
      Stranki
   
   
      Tožeča stranka: Mylène Troszczynski (Noyon, Francija) (zastopnik: M. Ceccaldi, odvetnik)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi za ničen sklep generalnega sekretarja Evropskega parlamenta z dne 23. junija 2016, sprejet na podlagi uporabe členov 33, 43, 62, 67 in 68 Sklepa 2009/C 159/01 predsedstva Evropskega parlamenta z 19. maja in 9. julija 2008„o izvedbenih ukrepih v zvezi s Statutom poslancev Evropskega parlamenta“, kakor je bil spremenjen, s katerim je bila ugotovljena terjatev do tožeče stranke v znesku 56 554,0056 EUR zaradi neupravičeno izplačanih zneskov v okviru parlamentarne pomoči, in obrazložena njegova izterjava na podlagi uporabe člena 68 izvedbenih ukrepov in členov 78, 79 in 80 finančne uredbe;
            
         
               —
            
            
               razglasi za ničen bremepis št. 2016-888 brez datuma, s katerim je bila tožeča stranka obveščena, da je bila zoper njo po sprejetju sklepa generalnega sekretarja z dne 23. junija 2016 ugotovljena terjatev, ki se izterja zaradi neupravičeno izplačanih zneskov parlamentarne pomoči, na podlagi člena 68 izvedbenih ukrepov v zvezi s Statutom poslancev in členov 78, 79 in 80 finančne uredbe;
            
         
               —
            
            
               Evropskemu parlamentu naloži plačilo celotnih stroškov postopka;
            
         
               —
            
            
               Evropskemu parlamentu naloži, naj M. Troszczynski plača znesek 50 000,00 EUR za povračilo stroškov, ki se lahko povrnejo.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitve, ki vplivajo na zunanjo zakonitost izpodbijanih aktov. Ta tožbeni razlog je razdeljen na tri dele.
               
                           —
                        
                        
                           Prvi del: izpodbijana akta spadata v materialno pristojnost predsedstva Evropskega parlamenta, ne pa generalnega sekretarja, ker gre za finančne sklepe, ki se nanašajo na politične stranke in torej na poslance.
                        
                     
                           —
                        
                        
                           Drugi del: predsedstvo Evropskega parlamenta si pristojnosti ne določa samo in je torej ne more spreminjati njene narave in obsega. Generalni sekretar ni dokazal nobenega zakonitega prenosa pristojnosti s strani predsednika predsedstva Evropskega parlamenta, na podlagi katerega bi lahko sprejel, podpisal ali vročil izpodbijana akta, ki se nanašata na ureditev finančnih vprašanj v zvezi s poslanci.
                        
                     
                           —
                        
                        
                           Tretji del: avtor izpodbijanih aktov ni izpolnil zahteve obrazložitve. Navedena obrazložitev ne zajema dejanskega položaja, na katerem temeljita navedena akta, in vsebuje neovrgljivo protislovje med očitkom asistentu tožeče stranke, da ta hkrati izvaja dve funkciji, in očitkom, da izvaja zgolj eno samo funkcijo ob izključitvi vseh drugih, pri čemer zadnjo predpostavko navaja izključno generalni sekretar.
                        
                     
         
               2.
            
            
               Drugi tožbeni razlog: kršitve, ki vplivajo na notranjo zakonitost izpodbijanih aktov. Ta tožbeni razlog je razdeljen na devet delov.
               
                           —
                        
                        
                           Prvi del: dejansko stanje, ki se očita v utemeljitev izpodbijanih aktov, ni resnično.
                        
                     
                           —
                        
                        
                           Drugi del: Izpodbijana akta sta bila sprejeta ob kršitvi pravnih pravil in temeljnih načel, ki se uporabijo za dokazovanje in dokazno breme.
                        
                     
                           —
                        
                        
                           Tretji del: sklep o izterjavi neupravičeno izplačanih zneskov, ki ga je sprejel generalni sekretar, krši načelo sorazmernost. Poleg tega zahtevani znesek ni niti natančno obrazložen, niti ni navedena metoda izračuna.
                        
                     
                           —
                        
                        
                           Četrti del: z izpodbijanima aktoma se kršijo politične pravice lokalnih asistentov evropskih poslancev.
                        
                     
                           —
                        
                        
                           Peti del: z izpodbijanima aktoma so zlorabljena pooblastila, ker je generalni sekretar zlorabil prisilne finančne ukrepe, za katere ni pristojen, da bi omejil način delovanja poslanca, s katerim, kot je javno znano, ne deli niti istih idej niti političnega programa.
                        
                     
                           —
                        
                        
                           Šesti del: izpodbijana akta sta diskriminatorna in namenjena škodovanju politični dejavnosti tožeče stranke, pri čemer obstaja fumus persecutionis.
                        
                     
                           —
                        
                        
                           Sedmi del: z izpodbijanima aktoma se krši neodvisnost tožeče stranke, kot evropskega poslanca.
                        
                     
                           —
                        
                        
                           Osmi del: izpodbijana akta kršita načelo una via electa in postavljata vprašanje pristranskosti OLAF, ki svoje preiskave vodi zgolj v zvezi francoskimi poslanici evropskega parlamenta, ki so izvoljeni na listah Front National.
                        
                     
                           —
                        
                        
                           Deveti del: izpodbijana akta pomenita kršitev splošnega pravnega načela „prednost kazenskega pred civilnim postopkom“, ker bi bilo treba postopke za izterjavo neupravičeno izplačanih zneskov prekiniti in počakati na izid drugih postopkov, zlasti francoskega, in kršitev pravila non bis in idem.